CELEX: 32005R0208
Language: sl
Date: 2005-02-04 00:00:00
Title: Uredba Komisije (ES) št. 208/2005 z dne 4. februarja 2005 o spremembi Uredbe (ES) št. 466/2001 glede policikličnih aromatičnih ogljikovodikovBesedilo velja za EGP.

8.2.2005   
            
            
               SL
            
            
               Uradni list Evropske unije
            
            
               L 34/3
            
         
      UREDBA KOMISIJE (ES) št. 208/2005
   z dne 4. februarja 2005
   o spremembi Uredbe (ES) št. 466/2001 glede policikličnih aromatičnih ogljikovodikov
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminante v hrani (1) in zlasti člena 2(3) Uredbe,
   po posvetovanju z Znanstvenim odborom za prehrano,
   ob upoštevanju naslednjega:
   
               (1)
            
            
               Uredba Komisije (ES) št. 466/2001 (2) določa mejne vrednosti nekaterih kontaminantov v živilih, vključno z živili za dojenčke in male otroke, kakor je opisano v Direktivi Komisije 91/321/EGS z dne 14. maja 1991 o začetnih in nadaljevalnih formulah za dojenčke in majhne otroke (3) in Direktivi Komisije 96/5/ES z dne 16. februarja 1996 o žitnih kašicah ter živilih za dojenčke in majhne otroke (4).
            
         
               (2)
            
            
               Nekatere države članice so sprejele mejne vrednosti za policiklične aromatične ogljikovodike (PAH) v določeni hrani. Glede na neskladja med državami članicami in zaradi posledičnega tveganja izkrivljanja konkurence so potrebni ukrepi Skupnosti za zagotovitev enotnosti trga ob hkratnem spoštovanju načela sorazmernosti.
            
         
               (3)
            
            
               Znanstveni odbor za prehrano je v svojem mnenju z dne 4. decembra 2002 ugotovil, da so številni PAH genotoksično rakotvorni. V laboratorijskih študijah je bilo ugotovljeno, da so bile količine, ki v eksperimentih povzročajo tumorje bistveno večje, kot je bilo za živila pričakovano. Vendar bi se morala zaradi učinkov genotoksičnih snovi, ki ne presegajo mejnih vrednosti, količina PAH v živilih zmanjšati kolikor je razumno dosegljivo.
            
         
               (4)
            
            
               Po mnenju Znanstvenega odbora za prehrano se lahko benz(a)piren uporablja kot označevalec pojavljanja in učinkovanja rakotvornega PAH v živilih, vključno s spojinami benzo(a)antracen, benzo(b)fluoranten, benzo(j)fluoranten, benzo(k)fluoranten, benzo(g,h,i)perilen, krizen, ciklopenta(c,d)piren, dibenzo(a,h)antracen dibenzo(a,e)piren, dibenzo(a,h)piren, dibenzo(a,i)piren, dibenzo(a,l)piren, indeno(1,2,3-cd)piren in 5-metilkrizen. Potrebne bi bile nadaljnje analize relativnega deleža PAH v živilih, da bi pri prihodnjih pregledih lahko ugotovili, ali je benzo(a)piren še nadalje primeren označevalec.
            
         
               (5)
            
            
               PAH lahko živila onesnaži med postopki segrevanja in sušenja, ki omogočajo neposredni stik z ostanki izgorevanja. Postopek sušenja in segrevanja z neposrednim ognjem pri proizvodnji jedilnega olja, na primer olja iz oljčnih tropin, lahko privede do velike količine PAH. Pri postopku rafiniranja olja se za odstranjevanje benzo(a)pirena lahko uporablja aktivno oglje. Ali postopki rafiniranja učinkovito odstranijo ves zadevni PAH, je nejasno. Uporabljati bi se morali proizvodni postopki in načini predelave, ki preprečujejo onesnaženja olj z PAH že na začetku.
            
         
               (6)
            
            
               Da bi zaščitili javno zdravje, so potrebne mejne vrednosti benzo(a)pirena v nekaterih živilih z vsebnostjo maščobe in olj, ki se lahko pri postopkih dimljenja ali sušenja močno onesnažijo. Potrebne so posebne, nižje mejne vrednosti za živila za dojenčke, kar se lahko doseže s strogo nadzorovano proizvodnjo in pakiranjem začetnih in nadaljevalnih formul za dojenčke, otroške hrane ter žitnih kašic za dojenčke in male otroke. Potrebne so tudi mejne vrednosti za živila, pri katerih lahko onesnaženo okolje, na primer izlitje olja z ladje, povzroči visoko stopnjo onesnaženja, zlasti rib in ribiških proizvodov.
            
         
               (7)
            
            
               V nekaterih živilih, kot so suho sadje in prehranska dopolnila, je bil odkrit benzo(a)piren, toda razpoložljivi podatki ne kažejo, katere vrednosti so razumno dosegljive. Potrebne so nadaljnje raziskave, ki bi pokazale, katere vrednosti so v teh živilih razumno dosegljive. Do takrat morajo veljati mejne vrednosti benzo(a)pirena v bistvenih sestavinah, kot so olja in maščobe, uporabljene v dopolnilih k prehrani.
            
         
               (8)
            
            
               Uredbo (ES) št. 466/2001 je treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za živilsko verigo in zdravje živali –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 466/2001 se spremeni, kakor je določeno v Prilogi k tej uredbi.
   Člen 2
   Ta uredba začne veljati 20. dan po objavi v Uradnem listu Evropske unije.
   Uporablja se od 1. aprila 2005.
   Ta uredba se ne uporablja za proizvode, dane v promet pred 1. aprilom 2005, v skladu z veljavnimi določbami. Dokaz o tem, kdaj je bil proizvod dan v promet, mora zagotoviti nosilec živilske dejavnosti.
   
      Ta uredba je v celoti zavezujoča in se neposredno uporablja v vseh državah članicah
      V Bruslju, 4. februarja 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 37, 13.2.1993, str. 1. Uredba, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
   
      (2)  UL L 77, 16.3.2001, str. 1. Uredba, kakor je bila nazadnje spremenjena z Uredbo (ES) št. 684/2004 (UL L 106, 15.4.2004, str. 6).
   
      (3)  UL L 175, 4.7.1991, str. 35. Direktiva, kakor je bila nazadnje spremenjena z Direktivo 2003/14/ES (UL L 41, 14.2.2003, str. 37).
   
      (4)  UL L 49, 28.2.1996, str. 17. Direktiva, kakor je bila nazadnje spremenjena z Direktivo 2003/13/ES (UL L 41, 14.2.2003, str. 33).
   
      PRILOGA
      V Prilogi I k Uredbi (ES) št. 466/2001 se doda naslednji razdelek 7:
      
         „Razdelek 7: Policiklični aromatični ogljikovodiki (PAH)
         
                     Proizvod
                  
                  
                     Mejna vrednost
                     (μg/kg mokre teže)
                  
                  
                     Izvedbena merila vzorčenja
                  
                  
                     Izvedbena merila za analitske metode
                  
               7.1   Benzo(a)piren (2)
                     
                  
               
                     
                                 7.1.1
                              
                              
                                 Olja in maščobe za neposredno prehrano ljudi ali uporabljeni kot sestavine v živilih (3)
                                 
                              
                           
                  
                     2,0
                  
                  
                     Direktiva 2005/10/ES (1)
                     
                  
                  
                     Direktiva 2005/10/ES
                  
               
                     
                                 7.1.2
                              
                              
                                 Živila za dojenčke in male otroke
                              
                           
                  
                     1,0
                  
                  
                     Direktiva 2005/10/ES
                  
                  
                     Direktiva 2005/10/ES
                  
               
                     
                                 7.1.2.1
                              
                              
                                 Otroška hrana in žitne kašice, namenjene dojenčkom in malim otrokom (4)
                                 
                              
                           
               
                     
                                 7.1.2.2
                              
                              
                                 Začetne in nadaljevalne formule za dojenčke, vključno z začetnim in nadaljevalnim mlekom za dojenčke (5)
                                 
                              
                           
               
                     
                                 7.1.2.3
                              
                              
                                 Živila za posebne zdravstvene namene (6), izrecno namenjena dojenčkom
                              
                           
               
                     
                                 7.1.3
                              
                              
                                 Prekajeno meso in proizvodi iz prekajenega mesa
                              
                           
                  
                     5,0
                  
                  
                     Direktiva 2005/10/ES
                  
                  
                     Direktiva 2005/10/ES
                  
               
                     
                                 7.1.4
                              
                              
                                 Meso mišic prekajene ribe in prekajeni ribiški proizvodi (7), razen školjk
                              
                           
                  
                     5,0
                  
                  
                     Direktiva 2005/10/ES
                  
                  
                     Direktiva 2005/10/ES
                  
               
                     
                                 7.1.5
                              
                              
                                 Meso mišic rib (8), ki niso prekajene ribe
                              
                           
                  
                     2,0
                  
                  
                     Direktiva 2005/10/ES
                  
                  
                     Direktiva 2005/10/ES
                  
               
                     
                                 7.1.6
                              
                              
                                 Raki, glavonožci, ki niso prekajeni
                              
                           
                  
                     5,0
                  
                  
                     Direktiva 2005/10/ES
                  
                  
                     Direktiva 2005/10/ES
                  
               
                     
                                 7.1.7
                              
                              
                                 Školjke
                              
                           
                  
                     10,0
                  
                  
                     Direktiva 2005/10/ES
                  
                  
                     Direktiva 2005/10/ES“
                  
               
      
         (1)  Glej stran 15 tega uradnega lista.
      
         (2)  Benzo(a)piren, za katerega so navedene mejne vrednosti, se uporablja kot označevalec pojavljanja in učinkovanja rakotvornega PAH. Ti ukrepi zagotavljajo popolno uskladitev držav članic glede vsebnosti PAH v navedenih živilih. Komisija pregleda mejne vrednosti za PAH navedenih kategorij živil najkasneje do 1. aprila 2007, ob upoštevanju znanstvenega in tehnološkega znanja o pojavljanju benzo(a)pirena in drugih rakotvornih PAH v živilih.
      
         (3)  Kakavovo maslo je izvzeto iz te kategorije, dokler ni raziskana vsebnost benzo(a)pirena. To odstopanje se ponovno preuči 1. aprila 2007.
      
         (4)  Otroška hrana in žitne kašice, namenjene dojenčkom in malim otrokom, kakor so opredeljene v členu 1 Direktive 96/5/ES. Mejna vrednost se nanaša na proizvode, kot se prodajajo.
      
         (5)  Začetne in nadaljevalne formule za dojenčke, kakor so opredeljeni v členu 1 Direktive 91/321/EGS. Mejna vrednost se nanaša na proizvode, kot se prodajajo.
      
         (6)  Živila za posebne zdravstvene namene, izrecno namenjena dojenčkom, kakor so opredeljena v členu 1(2) Direktive 1999/21/ES. Mejna vrednost se nanaša na proizvode, kot se prodajajo.
      
         (7)  Ribe in ribiški proizvodi, kakor so opredeljeni v kategorijah (b), (c) in (f) seznama iz člena 1 Uredbe (ES) št. 104/2000.
      
         (8)  Ribe, kakor so opredeljene v kategoriji (a) seznama iz člena 1 Uredbe (ES) št. 104/2000.